Iktar nies imlaqqmin mit-total ta' infezzjonijiet s'issa R apport li ġie ppubblikat fl-aħħar sigħat juri li issa hawn iktar persuni mlaqqma kontra l-Covid-19 mit-total ta' infezzjonijiet kemm ilha li bdiet il-pandemija. Din hija aħbar pożittiva ħafna li qiegħda tati kuraġġ lid-dinja kollha fil-ħidma tagħha biex iġġib fi tmiemha din il-pandemija. Minkejja din l-aħbar pożittiva, għadu mhux magħruf kemm se jieħu żmien biex id-dinja kollha tiġi mlaqqma kontra dan il-virus. Ħafna minn dawk li ngħataw it-tilq- ma għadhom irċevew doża waħda mit-tnejn li suppost jieħdu. Skont id-dejta ta' Our World in Data li hija ammin- istrata mill-Università ta' Oxford kif ukoll mis-Centers for Disease Control and Preventiona tal-Istati Uniti tal-Amerika, s'issa ġew imlaqqma total ta' 104.9 miljun persuna. B'hekk it-total ta' tilqim qabeż it-total ta' infezzjonijiet li kien hemm s'issa hekk kif b'kollox kien hemm 104.1 miljun persuna li ġew infettati bil-virus. Dan kollu ma jfissirx li issa l-pandemija ġiet megħluba hekk kif l-infezzjonijiet f'44 pajjiż għadhom qed jiżdiedu. Dan il-virus ħa l-ħajja ta' 2.26 miljun persuna madwar id-dinja. L-Iżrael jinsab fuq quddiem nett fit-tilqimiet hekk kif s'issa għandu 28% tal-popolazzjoni mlaqqma.